राज्य के दूसरे रोपवे के लिए सर्वे शुरू कोलकाता की कंपनी को जिम्मेदारी
जमशेदपुर | झारखंडसरकार ने देवघर के बाद दलमा में रोप-वे बनाने की प्रक्रिया शुरू कर दी है। इसके लिए राज्य पर्यटन विभाग ने कोलकाता की एक एजेंसी को सर्वे की जिम्मेदारी सौंपी हैं।
एक निजी कार्यक्रम में शामिल होने शहर पहुंचे राज्य के पर्यटन मंत्री अमर कुमार बाउरी ने रविवार को जमशेदपुर सर्किट हाउस में बताया- जिस एजेंसी को जिम्मेदारी दी गई है, उसने सर्वे शुरू कर दिया है। अप्रैल तक सर्वे पूरा होने की संभावना है। फिजिबिलिटी टेस्ट के बाद रोपवे का काम शुरू हो जाएगा। इससे लोग पारडीह काली मंदिर के पास से तीन हजार फीट ऊंची दलमा की चोटी तक रोमांचक यात्रा का लुत्फ उठा सकेंगे। बाउरी ने कहा- इस रोपवे की लंबाई एक किलोमीटर या उससे थोड़ी अधिक होगी। इस सफर में पर्यटक पहाड़ के ऊपर एक से दूसरी चोटी का नजारा, जंगल की खूबसूरती गजराज के दर्शन कर सकेंगे। इससे यहां के लोगों के लिए रोजगार के अवसर बढ़ेंगे।
hin_Deva hin_Deva hin_Deva